                          
[bookmark: _Hlk90620263][bookmark: _Hlk90620649][bookmark: _Hlk90558165][bookmark: _Hlk90559288]	Na temelju članka 38. stavka 1. točke 2. i stavka 2. Zakona o koncesijama (Narodne novine, br. 69/17 i 107/20),  članka 45. Zakona o komunalnom gospodarstvu  (Narodne novine, br. 68/18, 110/18 i 32/20), članka 38. Statuta Općine Brtonigla – Verteneglio (Službene novine Općine Brtonigla - Verteneglio br. 03/18,03/21 i 07/21 – pročišćeni tekst) i Poslovnika o radu Općinskog vijeća Općine Brtonigla - Verteneglio (Službene novine Općine Brtonigla - Verteneglio br. 03/18,03/21 i 07/21 – pročišćeni tekst), a po prijedlogu iz Zapisnika o otvaranju ponuda u postupku davanja koncesije za obavljanje uslužne komunalne djelatnosti dimnjačarskih poslova na području Općine Brtonigla – Verteneglio KLASA: 363-01/21-10/14 URBROJ: 2105/04-01-21-16 od 16. prosinca 2021. godine, Općinsko vijeće Općine Brtonigla - Verteneglio na svojoj 6. sjednici održanoj dana 17. prosinca 2021.godine, donosi sljedeću
ODLUKU
[bookmark: _Hlk90559090]o poništenju postupka davanja koncesije za obavljanje uslužne komunalne djelatnosti dimnjačarskih poslova na području Općine Brtonigla – Verteneglio

	
I.
Poništava se postupak davanja koncesije za obavljanje uslužne komunalne djelatnosti dimnjačarskih poslova na području Općine Brtonigla – Verteneglio, evidencijski broj: K 01/2021, pokrenut temeljem Obavijesti o namjeri davanja koncesije za javne usluge i koncesije za gospodarsko korištenje općeg ili drugog dobra, broj objave 2021/S 01K-0041477, objavljene u Elektroničnom oglasniku javne nabave RH  dana 16. prosinca 2021. godine. 

II.
Ova Odluka objavit će se u Elektroničkom oglasniku javne nabave RH.

III. 
Ova Odluka izvršna je danom objave u Elektroničkom oglasniku javne nabave RH.

IV.
Zapisnik o otvaranju ponuda u postupku davanja koncesije za obavljanje uslužne komunalne djelatnosti dimnjačarskih poslova na području Općine Brtonigla – Verteneglio KLASA: 363-01/21-10/14 URBROJ: 2105/04-01-21-16 od 16. prosinca 2021. godine, prilog je i sastavni dio ove Odluke.

Obrazloženje

	Općina Brtonigla – Verteneglio, kao davatelj koncesije, za postupak davanja koncesije za obavljanje uslužne komunalne djelatnosti dimnjačarskih poslova na području Općine Brtonigla – Verteneglio, evidencijski broj: K 01/2021, dana 16. prosinca 2021. godine, u Elektroničnom oglasniku javne nabave RH objavila je Obavijest o namjeri davanja koncesije za javne usluge i koncesije za gospodarsko korištenje općeg ili drugog dobra, broj objave 2021/S 01K-0041477. U navedenoj Obavijesti određen je rok za predaju ponude i to 16. prosinca 2021. godine, u 12,00 sati.  
[bookmark: _Hlk90620771]Člankom 38. stavak 1. točka 2. i stavak 2. Zakona o koncesijama (Narodne novine, br. 69/17 i 107/20) propisano je da će Davatelj koncesije poništiti postupak davanja koncesije ako nema pristiglih ponuda do isteka roka za dostavu ponuda. Nadalje, člankom 38. stavak 3. Zakona o koncesijama propisano je da se Odluka o poništenju postupka davanja koncesije bez odgode objavljuje u Elektroničkom oglasniku javne nabave Republike Hrvatske na standardnom obrascu, a člankom 301. st. 6. Zakona o javnoj nabavi ( Narodne novine br. 120/16, dalje: Zakon o javnoj nabavi) u svezi članka 1. stavak 2. Zakona o koncesijama, propisano je da se Odluka Davatelja koncesije smatra dostavljenom istekom dana javne objave u Elektroničkom oglasniku javne nabave Republike Hrvatske. Odredbom članka 308. Zakon o javnoj nabavi u svezi članka 1. stavak 2. Zakona o koncesijama, propisano je da Odluka o poništenju postaje izvršna dostavom odluke.
Stručno povjerenstvo za dodjelu koncesije za obavljanje dimnjačarskih poslova na području Općine Brtonigla – Verteneglio dana 16. prosinca 2021.godine, u 12:00 sati, provelo je postupak otvaranja pristiglih ponuda te je po otvaranju ponuda utvrdilo da do isteka roka za dostavu ponuda nije pristigla niti jedna ponuda, o čemu je sačinjen i Zapisnik o otvaranju ponuda u postupku davanja koncesije za obavljanje uslužne komunalne djelatnosti dimnjačarskih poslova na području Općine Brtonigla – Verteneglio KLASA: 363-01/21-10/14 URBROJ: 2105/04-01-21-16 od 16. prosinca 2021. godine. 
Slijedom svega navedeno, a temeljem članka 38. stavka 1. točke 2. i stavka 2. Zakona o koncesijama, članka 45. Zakona o komunalnom gospodarstvu  (Narodne novine, br. 68/18, 110/18 i 32/20), a u svezi primjene članka 38. stavka 3. Zakona o koncesijama, te članka 301. stavka 6. i članka 308. Zakon o javnoj nabavi, odlučeno je kao u izreci ove Odluke. 

UPUTA O PRAVNOM LIJEKU
Protiv odluke o poništenju postupka davanja koncesije, a u odnosu na razloge poništenja, može se u roku deset dana od dana primitka odluke o poništenju postupka davanja koncesije izjaviti žalba u pisanom obliku neposredno ili poštom preporučeno Državnoj komisiji za kontrolu postupaka javne nabave (Koturaška cesta 43/IV, 10000 Zagreb). Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i davatelju koncesije na dokaziv način. Žalbeni postupak se provodi se u skladu s odredbama propisa kojima se uređuje javna nabava, a koje se odnose na otvoreni postupak. Žalitelj koji je propustio izjaviti žalbu u određenoj fazi postupka davanja koncesija nema pravo na žalbu u kasnijoj fazi postupka za prethodnu fazu.

KLASA: 363-01/21-10/14
URBROJ: 2105/04-01-21-16
Brtonigla – Verteneglio, 17. prosinca 2021.godine


OPĆINSKO VIJEĆE OPĆINE BRTONIGLA - VERTENEGLIO
Predsjednik
[bookmark: _GoBack]Željko Ružić, v.r.

ZAPISNIK O OTVARANJU PONUDA
[bookmark: _Hlk90555655]u postupku davanja koncesija za obavljanje uslužne komunalne djelatnosti dimnjačarskih poslova na području općine Brtonigla – Verteneglio

[bookmark: _Hlk90555614]	Na temelju članka 33. stavka 6. Zakona o koncesijama (Narodne novine, br. 69/17 i 107/20), Stručno povjerenstvo za dodjelu koncesije za obavljanje dimnjačarskih poslova na području Općine Brtonigla – Verteneglio, dana 16. prosinca 2021. godine, u 12,00 sati u sjedištu Općine Brtonigla – Verteneglio, u Brtonigli – Verteneglio, Trg sv. Zenona 1, pristupilo je otvaranju ponuda. 

	Na početku postupka otvaranja ponuda utvrđuju se osnovni podaci o davatelju koncesije, mjestu i vremenu javnog otvaranja ponuda, predmetu koncesije, broju koncesije iz Elektroničkog oglasnika javne nabave RH, roku trajanja koncesije, broju koncesija, procijenjenoj vrijednosti koncesije, naknade za koncesiju, dokumentaciji za nadmetanje, roku za dostavu ponuda, prisutnim članovima stručnog povjerenstva, prisutnim ovlaštenim predstavnicima naručitelja te o predstavnicima davatelja koncesije. 

1. Davatelj koncesije: Općina Brtonigla – Verteneglio, Brtonigla – Vereteneglio, Trg sv. Zenona 1

2. Mjesto i vrijeme javnog otvaranja ponuda: sjedištu Općine Brtonigla – Verteneglio, u Brtonigli – Verteneglio, Trg sv. Zenona 1, dana 16. prosinca 2021. godine, u 12,00 sati

3. Predmet koncesije: koncesija za obavljanje uslužne komunalne djelatnosti dimnjačarskih poslova na području općine Brtonigla – Verteneglio

4. Broj koncesije iz EOJN: 2021/S 01K-0041477

5. Rok trajanja koncesije: 5 godine

6. Broj koncesija: 1 koncesija

7. Procijenjena vrijednost koncesije bez PDV-a: 442.800,00 kn

8. Naknada za koncesiju: Fiksni dio godišnje naknade utvrđuje se u iznosu od  5.000,00 kuna, a varijabilni dio godišnje naknade   nudi ponuditelj u iznosu od najmanje 3% od ostvarenih prihoda od obavljanja dimnjačarskih poslova u prethodnoj godini ostvarivanja koncesije na dimnjačarskom području (područje Općine Brtonigla- Verteneglio).

9. Dokumentacija za nadmetanje: KLASA: 363-01/21-10/14 URBROJ: 2105/04-01-21-07
od 12. studenoga 2021. godine, objavljena je 16. studenoga 2021. godine u EOJN pod brojem 2021/S 01K-0041477, i dana 26. studenoga 2021. godine na službenim web stranicama https://www.brtonigla-verteneglio.hr/hr/javna-nabava/item/5102-postupak-davanja-koncesije-za-obavljanje-usluzne-komunalne-djelatnosti-dimnjacarskih-poslova-na-podrucju-opcine-brtonigla-verteneglio-evidencijski-broj-nabave-k-01-2021 

10. Rok za dostavu ponuda: 16. prosinca 2021. godine u 12:00 sati

11. Prisutni članovi Stručno povjerenstvo za dodjelu koncesije za obavljanje dimnjačarskih poslova na području Općine Brtonigla – Verteneglio:
1. Morena Brečević Štifanić, mag. iur. - članica
2. Kristina Brljavac, mag. iur. 
3. Ivan Štajerac 
4. Admir Martinović oec.
Član Miloš Milanko, opravdano je odsutan.

12. Prisutni predstavnici ponuditelja: Nema prisutnih predstavnika ponuditelja.

13. Prisutni predstavnici davatelja koncesije: Nema prisutnih predstavnika davatelja koncesije.

14. Analitički prikaz pravovremeno zaprimljenih ponuda: U roku za dostavu ponude od 16. prosinca 2021. godine do 12:00 sati, nema pristiglih ponuda.

15. Primjedbi na postupak otvaranja ponuda nema. 

16. Prijedlog Davatelju koncesije: Donošenje Odluke o poništenju postupka davanja koncesija za obavljanje uslužne komunalne djelatnosti dimnjačarskih poslova na području općine Brtonigla – Verteneglio ev. br. K 01/2021, pokrenut temeljem Obavijesti o namjeri davanja koncesije za javne usluge i koncesije za gospodarsko korištenje općeg ili drugog dobra, broj objave 2021/S 01K-0041477, jer nije bilo pristiglih ponuda u roku za dostavu ponuda, sukladno čl. 38. stavku 1 točki 2 Zakona o koncesijama (Narodne novine, br. 69/17 i 107/20).

17. Završetak otvaranja ponuda: 16. prosinca 2021. godine u 12,05 sati

18. Prilozi: Upisnik o zaprimanju ponuda KLASA: 363-01/21-10/14 URBROJ: 2105/04-01-21-13 od 16. prosinca 2021. godine, čini sastavni dio ovog Zapisnika.

Stručno povjerenstvo za dodjelu koncesije za obavljanje dimnjačarskih poslova na području Općine Brtonigla – Verteneglio

[bookmark: _Hlk90625224][bookmark: _Hlk90625158]Morena Brečević Štifanić, mag. iur. – članica, v.r.

Kristina Brljavac, mag. iur., v.r.

Ivan Štajerac, v.r.

Admir Martinović oec., v.r.

UPISNIK O ZAPRIMANJU PONUDA

1. Evidencijski broj nabave 
K 01/2021

2. Predmet koncesije
KONCESIJA ZA OBAVLJANJE USLUŽNE KOMUNALNE DJELATNOSTI DIMNJAČARSKIH POSLOVA NA PODRUČJU OPĆINE BRTONIGLA – VERTENEGLIO

3. Zaprimanje ponuda do:
16. prosinca 2021. godine u 12:00 sati

4. Vrsta postupka: 
KONCESIJA

5. Ponude zaprimljene prema redoslijedu zaprimanja

	Red. br.
	Ponuditelj (naziv i adresa)
	Datuma zaprimanja
	Vrijeme zaprimanja
	Način zaprimanja (poštom, osobno)

	/
	/
	/
	/
	/



Utvrđuje se da nema zaprimljenih ponuda.

Stručno povjerenstvo za dodjelu koncesije za obavljanje dimnjačarskih poslova na području Općine Brtonigla – Verteneglio

Morena Brečević Štifanić, mag. iur. – članica, v.r.

Kristina Brljavac, mag. iur., v.r.

Ivan Štajerac, v.r.

Admir Martinović oec., v.r.



image1.png




